Here is a page extracted from Wikipedia that may contain CSS, HTML, and a lot of unformatted text.

Title: Cazuelo
Content: Un cazuelo ye un recipient pa liquidos d'a familia d'as charras, de mida mediana, d'entre 1,5 y 4 litros de cabida, que ye más alto que no amplo, con una mica de pancheta, y que tiene una ansa ta pillar-lo y transportar-lo. Una d'as caracteristicas morfolochicas más definideras d'o cazuelo ye que no tiene a punta de pichera que fan belatras charras, y por contra la suya boca ye redonda.

Os cazuelos s'emplegaban ta transportar y verter liquidos (muit especialment l'augua) en procesos relacionatos as más vegadas con a elaboración d'alimentos (p. ex. a masada d'o pan en artesas, queso, etc.), a on que yera preciso que l'augua no cayese de tot preta en un churro (razón ta no fer pichera) sino que s'espardise bien luego.

Se veiga tamién 

Pichera (charra).
Capolet.
Botico.

Alfarería
Recipients